ETA:n sekakomitean päätös N:o 35/1999, tehty 26 päivänä maaliskuuta 1999, ETA-sopimuksen liitteen XI (Telepalvelut) muuttamisesta



Virallinen lehti nro L 266 , 19/10/2000 s. 0022 - 0023



ETA:n sekakomitean päätös N:o 35/1999, tehty 26 päivänä maaliskuuta 1999, ETA-sopimuksen liitteen XI (Telepalvelut) muuttamisesta ETA:N SEKAKOMITEA, joka ottaa huomioon Euroopan talousalueesta tehdyn sopimuksen, sellaisena kuin se on mukautettuna Euroopan talousaluetta koskevan sopimuksen mukauttamisesta tehdyllä pöytäkirjalla, jäljempänä "sopimus", ja erityisesti sen 98 artiklan, sekä katsoo seuraavaa: (1) Sopimuksen liite XI muutettiin 29 päivänä tammikuuta 1999 tehdyllä ETA:n sekakomitean päätöksellä N:o 7/1999(1). (2) Avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä 26 päivänä helmikuuta 1998 annettu Euroopan parlamentin ja neuvoston direktiivi 98/10/EY(2), jolla korvataan avoimen verkon tarjoamisen (ONP) soveltamisesta pientaajuuspuheviestitykseen 13 päivänä joulukuuta 1995 annettu Euroopan parlamentin ja neuvoston direktiivi 95/62/EY(3), on otettava osaksi sopimusta, ON PÄÄTTÄNYT SEURAAVAA: 1 artikla Korvataan 5c kohdan (Euroopan parlamentin ja neuvoston direktiivin 95/62/EY) teksti seuraavasti: "- 398 L 0010: Euroopan parlamentin ja neuvoston direktiivi 98/10/EY, annettu 26 päivänä helmikuuta 1998, avoimen verkon tarjoamisen (ONP) soveltamisesta puhelintoimintaan ja teleyleispalvelusta kilpailuympäristössä (EYVL L 101, 1.4.1998, s. 24). Tätä sopimusta sovellettaessa direktiiviä koskevat seuraavat sopeutukset: a) EFTA-valtioiden osalta 26 artiklan a kohdassa olevaa viittausta perustamissopimukseen on pidettävä viittauksena EFTA-valtioiden sopimukseen valvontaviranomaisen ja tuomioistuimen perustamisesta; b) lisätään 26 artiklan 2 kohtaan seuraava: 'a) Jos 3 ja 4 kohdassa säädettyä menettelyä käytetään tapauksessa, jossa on osallisena vähintään yksi EFTA-valtioiden kansallinen sääntelyviranomainen, ilmoitus on tehtävä kansalliselle sääntelyviranomaiselle ja EFTA:n valvontaviranomaiselle; b) Jos 3 ja 4 kohdassa säädettyä menettelyä käytetään tapauksessa, jossa on osallisena vähintään kaksi sekä EU- että EFTA-valtioiden kansallista sääntelyviranomaista, ilmoitus on tehtävä kansallisille sääntelyviranomaisille, komissiolle ja EFTA:n valvontaviranomaiselle.'. c) lisätään 26 artiklan 3 kohtaan seuraava: 'a) Kun kansallinen sääntelyviranomainen tai EFTA:n valvontaviranomainen katsoo 2 kohdan a alakohdassa tarkoitetun ilmoituksen saatuaan, että asia vaatii lisätutkimuksia, se voi siirtää asian työryhmälle, joka koostuu EFTA-valtioiden ja niiden asianomaisten sääntelyviranomaisten edustajista sekä EFTA:n valvontaviranomaisen edustajasta, joka toimii työryhmän puheenjohtajana. Jos puheenjohtaja katsoo, että kansallisella tasolla on toteutettu kaikki asianmukaiset toimenpiteet, hänen on pantava vireille soveltuvin osin 26 artiklan 4 kohdassa säädettyjen vaatimusten mukainen menettely; b) Kun kansallinen sääntelyviranomainen, komissio tai EFTA:n valvontaviranomainen katsoo 2 kohdan b alakohdassa tarkoitetun ilmoituksen saatuaan, että asia vaatii lisätutkimuksia, se voi siirtää asian ETA:n sekakomitealle. Jos ETA:n sekakomitea katsoo, että kansallisella tasolla on toteutettu kaikki asianmukaiset toimenpiteet, se voi asettaa työryhmän, joka koostuu yhtä suuresta määrästä EFTA-valtioiden ja niiden asianomaisten kansallisten sääntelyviranomaisten edustajia ja yhtä suuresta määrästä EU:n jäsenvaltioiden ja niiden asianomaisten kansallisten sääntelyviranomaisten edustajia sekä EFTA:n valvontaviranomaisen ja komission edustajista. ETA:n sekakomitea nimittää työryhmän puheenjohtajan. Työryhmä noudattaa soveltuvin osin 26 artiklan 4 kohdassa säädettyjä menettelyä koskevia vaatimuksia.'. ". 2 artikla Direktiivin 98/10/EY islanniksi ja norjaksi laaditut tekstit, jotka on liitetty tämän päätöksen asianomaisiin kielitoisintoihin, ovat todistusvoimaiset. 3 artikla Tämä päätös tulee voimaan 27 päivänä maaliskuuta 1999, jos sopimuksen 103 artiklan 1 kohdan mukaiset ilmoitukset on tehty ETA:n sekakomitealle. 4 artikla Tämä päätös julkaistaan Euroopan yhteisöjen virallisen lehden ETA-osastossa ja ETA-täydennysosassa. Tehty Brysselissä 26 päivänä maaliskuuta 1999. ETA:n sekakomitean puolesta F. Barbaso Puheenjohtaja (1) EYVL L 35, 10.2.2000, s. 37. (2) EYVL L 101, 1.4.1998, s. 24. (3) EYVL L 321, 30.12.1995, s. 6.